**גבעת הראל** היא שכונה ביישוב גבעות הרואה, הכולל את גבעת הראל וגבעת הרואה. השכונה היא יישוב קהילתי הפועלת במתכונת אגודה שיתופית. נמנה עם יישובי גוש שילה ושייך למועצה אזורית מטה בנימין. שוכן בגדה הצפונית של נחל שילה העליון, בגובה 740 מטר מעל פני הים. כיום מתגוררות במקום כ-90 משפחות.

מקור השם
--------

גבעת הראל הוקמה בשנת 1998 (חשוון ה'תשנ"ט) ונקרא על שמו של הראל בן נון, בנו של הרב אלחנן בן נון, לשעבר רבה של שילה הסמוכה, שנהרג יחד עם שלמה ליבמן בידי מחבל בעת שמירה על ההתנחלות יצהר. לאחר ההלוויה החליטו יגאל בן נון, אחיו של הראל, ושיבי דרורי לעלות לקרקע ולהקים יישוב חקלאי לזכרו של הראל.

הקמה והתפתחות
-------------

יקב גבעות 
כחלק מהליך ההקמה, הוקמה ליישוב אגודה שיתופית. לאגודה השיתופית יש הסכם הקצאה על הקרקע עם ההסתדרות הציונית העולמית עד לשנת 2045.

בין גבעת הראל לבין כביש 60 ניטעו כרמי גפנים ומטעי זיתים בהיקף של מאות דונמים. ביישוב הוקם יקב בוטיק בבעלותו של שיבי דרורי ממקימי היישוב ששמו "יקב גבעות".

בפברואר 2023 החליט הקבינט המדיני ביטחוני להכשיר את היישוב יחד עם המאחז השכן, גבעת הרואה. ב־29 באוקטובר 2023 חתם אלוף פיקוד המרכז יהודה פוקס על צו המעניק ליישובים מעמד רשמי בשם "גבעות הרואה".

גאוגרפיה
--------

היישוב ממוקם כ-740 מטר מעל פני הים. בפסגת היישוב הוקם "מצפור אברהם" המעניק תצפית פנורמית על כל האזור.

אוכלוסייה
---------

נכון לשנת 2018 מתגוררות ביישוב 70 משפחות ומאות ילדים. כ-30 מהמשפחות מתגוררות בבתי קבע. הלכידות הקהילתית גבוהה ורבים מתושבי היישוב עוסקים במקצועות חופשיים.

מבני ציבור
----------

בשכונה פועלים: בית כנסת, מקווה טהרה, מעונות וגני ילדים, גן משחקים, מגרש ספורט, משחקיה לילדים, ספרייה, חדר נוער, וסניף בני עקיבא.

תיירות
------

במאחז מספר אתרים תיירותיים, בהם: חוות סוסים, מערת הנחושת, מערת השקד, פינת חי, גלריית אמנות מקרמיקה, יקב בוטיק המפיק גם שמן זית, מסעדת בשרים, ומזבח האבן.

מ-2013 מתקיים ביישוב מדי שנה בקיץ "מרוץ גבעת הראל", שבו משתתפים עשרות מתושבי המועצה. הרצים עוברים ליד כרמי הגפנים ומטעי הזיתים ומשקיפים על תל שילה.

### המזבח החצוב

כרם של חקלאי היישוב
כרם של חקלאי היישוב
 ערך מורחב – **מזבח חצוב בסלע בגבעת הראל**  

בתחומי היישוב נחשף מזבח עולה חצוב בסלע, ניצב על גבי טרסה, ומעליו ומתחתיו מדרון תלול ומצוקי - כך שהמזבח בולט על פני השטח. במהלך עבודות פיתוח בשנים 2016–2017 הוזז המזבח מעט וכיום רק אדם המכיר את המזבח יוכל להצביע עליו. מתחתיו מצוי כבשן סיד קדום. המזבח נמצא במפנה הדרומי של ההר ופונה לגבעת הרואה, המשקיף על נחל שילה, בקטע הנחל המחבר את עמק שילה ועמק לבונה.

### נחל שילה

 ערך מורחב – **נחל שילה**  

נחל שילה הוא נחל אכזב שראשיתו בסביבות היישוב גבעת הראל. הנחל שימש כציר תחבורה עיקרי בדרך האבות, ונראה שזהו "מעלה לבונה" הקדום.[דרוש מקור] קטע נחל זה נקרא "נחל (ואדי) עלי". הנחל זורם לכיוון מערב והוא מתחבר לנחל הירקון כשלושה קילומטר צפונית למחלף מורשה.

בנחל שילה פורחים פרחים רבים, בהם חלמונית, כרכום, סתוונית, חצב, נרקיס ועוד.

### אתר פריחת החלמוניות

 ערך מורחב – **חלמונית גדולה**  

במדרון הדרומי של היישוב נמצא אתר פריחה גדול של חלמונית גדולה שהתגלה בשנת 2005. החלמוניות פורחות לרגלי עמוד אבן המכונה "שומר החלמוניות". בזמן שיא הפריחה מגיע מספר החלמוניות ל-4,800 וזהו אחד מהמוקדים היחידים בישראל בהם ניתן לצפות בפריחה.

תצפית מהיישוב לנחל שילה
### עין עוז

 ערך מורחב – **עין עוז**  

כ-600 מטרים מערבה מהיישוב, נמצא עין עוז - מעיין שכבה הנובע במפנה המערבי של הנחל, וכנראה שימש לעוברי-דרכים שעברו בנחל. המעיין נקרא בפי הערבים "עין מחֵיבִּר". למעיין שתי בריכות - בריכת מבוגרים בגובה של 1.70 מטר ובריכה רדודה לילדים. לצידו של עין עוז נמצא כבשן סיד נוסף.

גלריית תמונות
-------------

* התצפית לנחל שילה מבט לכיוון מערבהתצפית לנחל שילה מבט לכיוון מערב
* בית הכנסת של היישובבית הכנסת של היישוב
* מגרש הכדורסל ביישובמגרש הכדורסל ביישוב
* שלט הכניסה ליישובשלט הכניסה ליישוב

קישורים חיצוניים
----------------

* 

* אתר האינטרנט הרשמי של גבעת הראל

ויקישיתוף מדיה וקבצים בנושא **גבעת הראל** בוויקישיתוף
* 

* גבעת הראל, ברשת החברתית פייסבוק
* גבעת הראל באתר המועצה אזורית מטה בנימין
* סיפור הקמת גבעת הראל - סרט, סרטון באתר יוטיוב (אורך: 15:39)

הערות שוליים
------------

1. ↑  הקבינט החליט: תשעה יישובים ביו"ש יוכשרו, יקודמו אישורי בנייה, באתר ערוץ 7
2. ↑  צו בדבר ניהול מועצות אזוריות (יהודה ושומרון) (מס' 892), התשמ"א-1981 תקנות בדבר ניהול מועצות אזוריות (תיקון התוספת – הוספת היישוב "גבעות הרואה") (מועצה אזורית מטה בנימין), התשפ"ד-2024
3. ↑  מצפור אברהם
4. ↑  אתר המועצה האזורית
5. ↑  אתר חדש של חלמוניות – נחל שילה עילי
6. ↑  חלום החלמונית, באתר ישראל היום

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  יישובי מועצה אזורית מטה בנימין (מחוז יהודה ושומרון) |
| --- |
| מושבים | מבוא חורון • מתתיהו |
| יישובים קהילתיים | בית חורון • גבע בנימין • גבעון החדשה • גבעות הרואה • גני מודיעין • דולב • חרשה • חשמונאים • טלמון • כוכב השחר • כוכב יעקב • כפר אדומים • כפר האורנים • כרם רעים • מגרון • מעלה לבונה • מעלה מכמש • מצפה יריחו • מצפה כרמים • נופי פרת • נווה צוף • נחליאל • ניל"י • נעלה • נריה • עטרת • עלי • עלמון • עמיחי • עפרה • פסגות • רימונים • שילה • תל ציון |
| מאחזים | אחיה • אש קודש • ‏גאולת ציון • גבעת אסף • גינות אריה • חוות יישוב הדעת • חורש ירון • מאחז הבלאדים • מלאכי השלום • מעוז אסתר • מעלה אהוביה • מעלה שלמה • מצפה דני • מצפה חגית • נוה ארז • סנה • עדי עד • עוז ציון • עמונה • קידה • רמת מגרון |
| שכונות | אלון • שבות רחל • גבעת הראל |
| 
מפת יישובי המועצה האזורית
מפהמפת היישובים של מועצה אזורית מטה בנימיןבירוק - מיקום בניין המועצה
 |

 |